गोरखपुर. वीसी प्रो. पृथ्वीश नाग की अध्यक्षता में हुई परीक्षा समिति की बैठक में दीन दयाल उपाध्याय गोरखपुर यूनिवर्सिटी के पूर्व घोषित एनुअल एग्जाम सिड्यूल में चेंज किया गया है। ताजा फैसले के मुताबिक पूर्व में 21 मार्च से प्रस्तावित वार्षिक परीक्षाएं अब 28 मार्च से शुरू होंगी. यह बदलाव यूनिवर्सिटी के 35 वें दीक्षांत समारोह आयोजन के चलते किया गया है। उम्मीद है कि यूनिवर्सिटी का दीक्षांत 25 मार्च को होगा।
- एग्जाम कंट्रोलर डॉ. अमरेंद्र सिंह ने बताया कि अब परीक्षाएं 28 मार्च से शुरू होंगी।
- नया संशोधित एनुअल एग्जाम सिड्यूल 8 मार्च को जारी कर दिया जाएगा।
- इस बदलाव के चलते एनुअल एग्जाम अब मई के तीसरे सप्ताह में संपन्न होंगे।
विवादित कालेजों से किनारा
- पिछली बार परीक्षा पूर्व कापी लिखे जाने के आरोपी ज्ञानभारती कालेज रगड़गंज, कुशीनगर और बीए टापर घोटाले के आरोपी रेशमा देवी कालेज, अमवा, सोहनरिया देवरिया को परीक्षा केंद्र न बनाए जाने का फैसला यूनिवर्सिटी एडमिनिस्ट्रेशन ने लिया है।
- ज्ञान भारती कालेज के स्टूडेंट्स महावीर महाविद्यालय कुशीनगर और रेशमा देवी कालेज के स्टूडेंट्स लीलावती डिग्री कालेज पिपराझाम में एग्जाम देंगे।
- राजकीय डिग्री कालेज ढाढ़ा बुजुर्ग, कुशीनगर और महाराजा अग्रसेन कालेज देवरिया ने संसाधनों की कमी की वजह से खुद ही परीक्षा कराने में असमर्थता जता दी है।
- ऐसे में राजकीय कालेज के स्टूडेंट किसान पीजी कालेज पैकौली हाटा, कुशीनगर में परीक्षा देंगे।
- महाराजा अग्रसेन कालेज के स्टूडेंट्स संत विनोबा कालेज देवरिया में एग्जाम देंगे।
- एग्जाम कंट्रोलर ने बताया कि गोरखपुर बस्ती मंडल के कुल 432 कालेजों में से 424 को एग्जाम सेंटर बनाया गया है।
- सिद्धार्थ यूनिवर्सिटी, सिद्धार्थनगर के अधीन आने वाले कालेजों के जिन स्टूडेंट्स की परीक्षा करानी है, उनके केंद्र निर्धारण के संबंध में सिद्धार्थ यूनिवर्सिटी प्रशासन ने ही निर्णय लिया है।
दीक्षा समारोह के चीफ गेस्ट होंगे डॉ. शैलेश
-दीक्षा समारोह में उपाधि पाने वाले स्टूडेंट्स को इस बार प्रख्यात वैज्ञानिक डॉ. शैलेष नायक का संदेश प्राप्त होगा।
-35 वें दीक्षा समारोह में बतौर चीफगेस्ट आमंत्रित डॉ. शैलेष नायक का नाम ओशियनोग्राफी, भूगोल और रिमोट सेंसिंग के क्षेत्र में बेहद प्रतिष्ठित है।
-अगस्त 2008 से 2015 तक भारत सरकार के पृथ्वी विज्ञान मंत्रालय में सचिव रहे हैं।
-समारोह की अध्यक्षता कुलाधिपति राम नाईक करेंगे।
-वीसी प्रो. पृथ्वीश नाग ने बताया कि हीरक जयंती वर्ष का यह दीक्षा समारोह भव्य हो, इसके लिए विशेष योजना बनाई जा रही है।
hin_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva